(দিনাজপুর২৪.কম) অভিনেত্রী ঈশানার সঙ্গে জুটি গড়লেন বাংলাদেশ ক্রিকেট দলের অধিনায়ক মাশরাফি বিন মর্তুজা। নতুন একটি বিজ্ঞাপন চিত্রে জুটিবদ্ধ হয়েছেন তারা। শনিবার বাংলাদেশ চলচ্চিত্র উন্নয়ন কর্পোরেশনের (বিএফডিসি) দুই নম্বর ফ্লোরে বিজ্ঞাপনটির দৃশ্য ধারণ করা হয়। এতে অংশ নেন মাশরাফি এবং ঈশানা। খুব শিগগিরই টিভি পর্দায় দেখা যাবে এই নতুন জুটিকে। এক সূত্রে জানা যায়, এটি একটি চুলের কলপের বিজ্ঞাপন। এতে দেখা যাবে বিয়ে বাড়িতে বেড়াতে এসেছেন মাশরাফি। তিনি এসে দেখবেন বরের কিছু চুল সাদা। তখন চুলের কলপের এই পণ্যটি ব্যবহারের পরামর্শ দেবেন বাংলাদেশ অধিনায়ক। মাশরাফির সঙ্গে বিজ্ঞাপনে মডেল হতে পেরে দারুণ উচ্ছ্বসিত ঈশানা। তিনি বলেন, ‘এটি আমার জন্য অনেক বড় ব্যাপার। এটি নিয়ে এখনই কিছু বলতে চাই না। শিগগিরই এটি প্রচার শুরু হবে।’ -ডেস্ক